Andreas Cornelius. Andreas Evald Cornelius (; 1993-yil 16-martda tugʻilgan) — daniyalik professional futbolchi, FK Copenhagen va Daniya terma jamoasi hujumchisi. Klublardagi faoliyati. Copenhagen FK. Cornelius 2011-yil iyul va 2012-yil yanvar oylarida boʻlgan oʻquv-mashgʻulot yigʻinlari paytida Copenhagen asosiy jamoasiga qoʻshilgan. 2012-yil 9-aprelda Orxusdagi NRGi Parkda AGFga qarshi oʻyinda Sezar Santin oʻrniga maydonga tushib oʻzining Superligadagi birinchi oʻyinini oʻtkazdi. Cornelius Copenhagendagi birinchi golini 2012—2013-yilgi yangi mavsumning birinchi oʻyinida Midtjulland darvozasiga kiritdi. 20-sentyabr kuni Yevropa ligasi doirasida Moldega qarshi o‘yinda g‘alaba golini urdi. Cardiff City. 2013-yilning 27-iyunida Cardiff City Cornelius bilan shartnoma imzolaganini eʼlon qildi. Daniya xabarlarida 75 million Daniya kronasi (taxminan 8 million funt sterling) miqdorida toʻlov taklif qilingan. 1-iyul kuni Cornelius tibbiy koʻrikdan oʻtdi va klub bilan besh yillik shartnoma imzoladi. Yigirma uch kundan keyin Forest Green Roversga qarshi oʻrtoqlik oʻyinida debyut qildi, 4:3 hisobida gʻalabali oʻyinda gol urdi. Keyingi hafta mashgʻulot paytida toʻpigʻidan yengil jarohat oldi va shu sababli jamoaning 17-avgust kuni West Ham Unitedga qarshi Premyer-ligadagi oʻyinni oʻtkazib yubordi. Copenhagenga qaytish. 2014-yilning 31-yanvarida Cornelius Copenhagen klubiga nomaʼlum to‘lov evaziga qaytdi. Copenhagendagi birinchi oʻyinida Slovan Liberecga qarshi oʻrtoqlik uchrashuvida xet-trik qayd etdi. 2014-yil 23-fevralda Cornelius klub bilan qayta shartnoma imzoladi. Cornelius yarim mavsumini 13 ta oʻyinda 5 ta gol bilan yakunladi. 2015-yilning aprel oyida Copenhagenning Silkeborg IFga qarshi oʻyinida toʻpigʻidan jarohat oldi. Atalanta. 2017-yilning 2-mayida Cornelius 3,5 million yevro evaziga A Seriyaning Atalanta klubiga o‘tishi maʼlum bo‘ldi. Bordeauxga ijara. 2018-yilning 31-avgustida, 2018-yilgi yozgi transfer oynasi yopilishiga bir necha soat qolganda, Cornelius Liga 1 jamoasi Girondins de Bordeaux klubiga mavsumiy ijara asosida qo‘shildi. Parma. 2019-yil 18-iyulda A Seriya klubi Parma Corneliusni sotib olish majburiyati bilan 2 yillik ijaraga oldi. 2019-yil 20-oktyabrda Cornelius Genoaga qarshi o‘yinda (5:1) xet-trik qayd etdi. Trabzonspor. 2021-yilning 8-avgustida Cornelius Superliganing Trabzonspor jamoasi bilan shartnoma imzoladi. Copenhagenga qaytish. 2022-yilning 31-avgust kuni Cornelius uchinchi marta FC Copengagenga qaytib, 5 yillik shartnoma imzoladi. Xalqaro faoliyati. 2018-yil may oyida Daniyaning 2018-yil Rossiyada boʻlib oʻtadigan Jahon chempionati uchun 35 kishilik dastlabki tarkibiga kiritildi. Daniyaning 4 oʻyinidan 3 tasida maydonga tushdi. 2022-yil 7-noyabrda Qatarda bo‘lib oʻtadigan 2022-yilgi futbol bo‘yicha jahon chempionati uchun 26 kishilik yakuniy tarkibga kiritildi. Yutuqlari. Copenhagen Trabzonspor Individual Eslatmalar.